**OHJE VARHAISKASVATUSLAIN 57 a § MUKAISESTA ILMOITUSVELVOLLISUUDESTA HENKILÖKUNNALLE 1.8.2021 ALKAEN (KOSKEE MYÖS YKSITYISTÄ VARHAISKASVATUSTA)**

***Varhaiskasvatuslaki 580/2018***

***57 a § (453/2021)***

***Henkilökunnan ilmoitusvelvollisuus***

*Lain 26–30 §:ssä tarkoitettuun varhaiskasvatushenkilöstöön kuuluvan on toimittava siten, että lapsen varhaiskasvatus toteutetaan tässä laissa edellytetyllä tavalla.*

*Edellä 1 momentissa tarkoitetun työ- tai virkasuhteisen henkilön on ilmoitettava viipymättä varhaiskasvatuksen toimipaikan toiminnasta vastaavalle henkilölle, jos hän tehtävissään huomaa epäkohdan tai ilmeisen epäkohdan uhan lapsen varhaiskasvatuksen toteuttamisessa tässä laissa säädetyn mukaisesti. Ilmoitus tulee tehdä kirjallisesti. Ilmoituksen vastaanottaneen henkilön on ilmoitettava asiasta varhaiskasvatuksen johtavalle viranhaltijalle.*

*Ilmoitus voidaan tehdä salassapitosäännösten estämättä, jos se on välttämätöntä ilmoitusvelvollisuuden täyttämiseksi ja epäkohdan tai ilmeisen epäkohdan uhan poistamiseksi.*

*Varhaiskasvatuksen järjestäjän ja tuottajan on tiedotettava henkilöstölleen ilmoitusvelvollisuudesta ja sen käyttöön liittyvistä asioista. Ilmoitusvelvollisuuden toteuttamista koskevat menettelyohjeet on laadittava kirjallisena ja pidettävä julkisesti nähtävillä. Ilmoituksen tehneeseen henkilöön ei saa kohdistaa kielteisiä vastatoimia ilmoituksen seurauksena.*

*Tässä pykälässä tarkoitetut ilmoitukset säilytetään, kunnes vuosi on kulunut sen kalenterivuoden päättymisestä, jona ilmoitus tehtiin.*

***57 b § (453/2021)***

***Toimenpiteet ilmoituksen johdosta***

*Edellä 57 a §:n 2 momentissa tarkoitetun ilmoituksen vastaanottaneen varhaiskasvatuksen toimipaikan toiminnasta vastaavan henkilön tulee ilman aiheetonta viivytystä käynnistää tarvittavat toimet epäkohdan tai ilmeisen epäkohdan uhan poistamiseksi.*

*Jos epäkohtaa tai ilmeisen epäkohdan uhkaa ei pystytä itsenäisesti poistamaan varhaiskasvatuksen toimipaikassa, on varhaiskasvatuksen johtavan viranhaltijan annettava asiassa tarpeellista ohjausta ja neuvontaa epäkohdan tai ilmeisen epäkohdan uhan poistamiseksi.*

*Varhaiskasvatuksen johtavan viranhaltijan on ilmoitettava asiasta edelleen aluehallintovirastolle tai Sosiaali- ja terveysalan lupa- ja valvontavirastolle, jos epäkohtaa tai ilmeisen epäkohdan uhkaa ei 1 ja 2 momentissa mainituista toimenpiteistä huolimatta poisteta. Ilmoitus voidaan tehdä salassapitosäännösten estämättä, jos se on välttämätöntä asian käsittelemiseksi ja epäkohdan tai ilmeisen epäkohdan uhan poistamiseksi.*

*Aluehallintovirasto tai Sosiaali- ja terveysalan lupa- ja valvontavirasto voi antaa määräyksen epäkohdan poistamiseksi ja päättää sitä koskevista lisätoimenpiteistä siten kuin 58 §:ssä säädetään.*

*Ilmoituksen tehneellä henkilöllä on kohtuullisen ajan kuluessa oikeus saada tietää mihin toimenpiteisiin ilmoituksen johdosta on ryhdytty.*

*Jos varhaiskasvatustoimintaa epäkohdan tai ilmeisen epäkohdan uhan poistamiseksi muutetaan ja muutoksella on erityistä merkitystä lapsen kasvun ja kehityksen kannalta, on varhaiskasvatustoiminnan muutoksesta ilmoitettava muutoksen kohteena olevan lapsen vanhemmalle tai muulle huoltajalle.*

Varhaiskasvatuslain mukainen ilmoitus tehdään kirjallisesti tämän asiakirjan liitteenä olevalla lomakkeella omalle esimiehelle. Ilmoitus tehdään **varhaiskasvatuslain vastaisesta toiminnasta**:

* varhaiskasvatuksen tavoitteet, lapsen hyvinvoinnin tai kasvun, kehityksen tai oppimisen edellytykset ovat vaarantuneet
* laadussa ilmenee puutteita
* lapseen kohdistuu epäasiallista tai sopimatonta kohtelua
* toimintakulttuuriin sisältyy lapselle vahingollisia toimia (kaikki tilanteet tai olosuhteet, jotka voivat johtaa varhaiskasvatuslain tai sen tavoitteiden toteutumisen vastaiseen tilanteeseen)
* jos varhaiskasvatuksen tilat eivät ole terveellisiä, turvallisia tai vastaa lapsen yksilöllisiin tarpeisiin tai jossa varhaiskasvatuksen henkilöstön määrästä tai mitoituksesta poiketaan lainvastaisesti

**Ilmoitusvelvollisuus koskee seuraavia työntekijöitä:**

varhaiskasvatuksen opettajaa (§26)

varhaiskasvatuksen lastenhoitajaa (§28)

perhepäivähoitajaa (§29)

varhaiskasvatuksen erityisopettajaa (§30)

(31 § koskee päiväkodin johtajaa, hänellä ei ole ilmoitusvelvollisuutta)

Ilmoitus tehdään omalla nimellä ja toimitetaan esimiehelle mahdollisia tarvittavia toimenpiteitä varten. Lomakkeeseen kirjataan mahdolliset tarvittavat toimenpiteet epäkohdan poistamiseksi esimiehen toimesta ja ilmoitus käydään läpi ilmoittaneen työntekijän kanssa. Mikäli epäkohtaa ei pystytä itsenäisesti poistaa varhaiskasvatuksen yksikössä, tulee varhaiskasvatuspäällikön antaa tarvittavaa ohjausta ja neuvontaa epäkohdan poistamiseksi. Varhaiskasvatuspäällikön on ilmoitettava epäkohdasta edelleen AVI:lle, ellei epäkohtaa toimenpiteistä huolimatta pystytä poistamaan.

**Ilmoitus säilytetään, kunnes vuosi on kulunut kalenterivuoden päättymisestä, jona ilmoitus tehtiin.**

**ILMOITUSLOMAKE**

**Työntekijä täyttää**

|  |  |
| --- | --- |
| Varhaiskasvatusyksikkö: |  |
| Ilmoituksen tekijän nimi: |  |
| Yhteystiedot, josta ilmoituksen tekijän tavoittaa: | puhelin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  sähköpostiosoite \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Selvitys ilmoitettavasta epäkohdasta tai epäkohdan uhasta: |  |
| Varhaiskasvatusyksikön  esimies: |  |
| Päivämäärä, jolloin ilmoitus on toimitettu esimiehelle:  Esimiehen kuittaus ilmoituksen vastaanottamisesta: | \_\_\_ / \_\_\_ / 20\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Työntekijän allekirjoitus  \_\_\_ / \_\_\_ / 20\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Esimiehen allekirjoitus |

**Esimies täyttää**

|  |  |
| --- | --- |
| Ilmoitus ja sitä mahdollisesti edellyttävät toimenpiteet on käsitelty ilmoittavan työntekijän kanssa: | \_\_\_ / \_\_\_ / 20\_\_\_ |
| Mahdolliset toimenpiteet varhaiskasvatusyksikössä epäkohdan poistamiseksi: |  |
| Seuranta, onko epäkohta saatu poistettua vai jatkuuko epäkohta tai sen uhka edelleen: |  |
| Ilmoitus toimitetaan edelleen varhaiskasvatuspäällikölle tarvittavia jatkotoimenpiteitä varten: | KYLLÄ, TOIMITETAAN ETEENPÄIN **\_\_\_\_\_**  EPÄKOHTA POISTUNUT EIKÄ TARVETTA JATKOTOIMENPITEILLE **\_\_\_\_\_** |
| Varhaiskasvatuspäällikön kuittaus ilmoituksen vastaanottamisesta: | \_\_\_ / \_\_\_ / 20\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  allekirjoitus |